C 275/102
EL
Επίσημη Εφημερίδα της Ευρωπαϊκής Ένωσης
18.7.2022
1.6.
Μέσω του ενωσιακού κανονιστικού πλαισίου πρέπει να λαμβάνεται μέριμνα έτσι ώστε οι πλέον ανταγωνιστικές επιχειρήσεις κατά τις επόμενες δεκαετίες να είναι οι πρωτοπόρες σε βιώσιμα επιχειρηματικά μοντέλα χαμηλών ανθρακούχων εκπομπών.
Ως εκ τούτου, η ΕΟΚΕ πιστεύει ακράδαντα ότι οι κανονισμοί θα πρέπει να προλειάνουν το έδαφος για την ανάπτυξη και την υιοθέτηση από την αγορά νέων τεχνολογιών, συμπεριλαμβανομένων μέτρων από την πλευρά της ζήτησης για τη δημιουργία πρωτοπόρων αγορών και την παροχή κινήτρων υπέρ της κατανάλωσης προϊόντων από διεργασίες χαμηλών ανθρακούχων εκπομπών.
Επιπροσθέτως, όλες οι νομοθετικές προτάσεις που υποβάλλονται βάσει της Δέσμης μέτρων προσαρμογής στον στόχο του 55 % θα πρέπει να υποβληθούν σε έλεγχο ανταγωνιστικότητας σύμφωνα με τις αρχές των ΣΒΑ, ώστε να γίνουν πλήρως κατανοητές οι επιπτώσεις για τις επιχειρήσεις. 1.7.
Η ΕΟΚΕ πιστεύει ακράδαντα ότι πρέπει να δοθεί ιδιαίτερη προσοχή στους οικονομικούς τομείς με ισχυρή παρουσία των πολύ μικρών και των μικρομεσαίων επιχειρήσεων.
Οι εν λόγω επιχειρήσεις έχουν τη δυνατότητα να επιταχύνουν την καινοτομία σε προϊόντα και λύσεις για την απαλλαγή της ευρωπαϊκής οικονομίας από τις ανθρακούχες εκπομπές.
1.8. Υπάρχει μεγάλη ανάγκη συνέπειας μεταξύ των πολιτικών, με την αναγνώριση της αλληλένδετης φύσης των κρίσεων του κλίματος και της βιοποικιλότητας.
Η ελάττωση της κατανάλωσης ενέργειας και υλικών, σύμφωνα με την κυκλική οικονομία, θα συμπληρώσει τις νέες τεχνολογίες.
Οι τομεακές στρατηγικές και τα μοντέλα χρηματοδότησης θα πρέπει να αντικατοπτρίζουν την προσαρμογή στον στόχο του 55 %, για παράδειγμα με μέριμνα ώστε οι ιδιοκτήτες γης/διαχειριστές γης/γεωργοί να αποζημιώνονται για τη φυσική αποθήκευση ανθρακούχων εκπομπών στο έδαφος και να διακόπτονται οι επιζήμιες για το περιβάλλον επιδοτήσεις. 1.9.
Είναι απαραίτητη η σαφής και ειλικρινής κοινοποίηση του κόστους και των οφελών από τη λήψη των δραστικών και εκτεταμένων μέτρων που απαιτούνται για την επίτευξη της κλιματικής ουδετερότητας έως το 2050.
Οι αλλαγές αυτές θα επηρεάσουν όλους τους τομείς και τις περιφέρειες και τα οφέλη ενδέχεται να μην γίνουν αμέσως αισθητά.
Η εξασφάλιση ευρείας υποστήριξης θα απαιτήσει ένα άνευ προηγουμένου επίπεδο κατανόησης και προσήλωσης στον στόχο από όλα τα μέλη της κοινωνίας.
2.
Αιτιολόγηση και δομή της παρούσας γνωμοδότησης 2.1.
Στόχος της παρούσας γνωμοδότησης είναι να παρουσιάσει τη συνολική προοπτική της ΕΟΚΕ σχετικά με τη δέσμη μέτρων προσαρμογής στον στόχο του 55 % που πρότεινε η Ευρωπαϊκή Επιτροπή στις 14 Δεκεμβρίου.
Τονίζει την ανάγκη η δέσμη μέτρων να επιτύχει μια κοινωνικά δίκαιη, ανταγωνιστική και πράσινη μετάβαση.
Η ΕΟΚΕ θα καταρτίσει ειδικές γνωμοδοτήσεις για όλες τις σχετικές νομοθετικές προτάσεις της δέσμης μέτρων. 2.2.
Η ΕΟΚΕ επιμένει ότι η Δέσμη μέτρων προσαρμογής στον στόχο του 55 % πρέπει να συνδεθεί με την Ατζέντα του 2030 και τους Στόχους Βιώσιμης Ανάπτυξης του ΟΗΕ που έχει υποστηρίξει η ΕΟΚΕ σε προηγούμενες γνωμοδοτήσεις της.
Οι Στόχοι Βιώσιμης Ανάπτυξης είναι ιδιαίτερα χρήσιμοι, καθότι είναι παγκόσμιας εμβέλειας και αφορούν όχι μόνο το επείγον κλιματικό ζήτημα με το οποίο συνδέεται η δέσμη μέτρων της Ευρωπαϊκής Επιτροπής, αλλά και άλλους αναγκαίους στόχους για την οικονομική και κοινωνική βιωσιμότητα που πρέπει να εκπληρωθούν για να είναι επιτυχής η δέσμη μέτρων.
Ως εκ τούτου, η γνωμοδότηση που ακολουθεί παρουσιάζεται σύμφωνα με τους τρεις κύριους άξονες των Στόχων Βιώσιμης Ανάπτυξης.
3.
Βασικές αρχές και ειδικές απόψεις της ΕΟΚΕ ως προς το έγγραφο της Ευρωπαϊκής Επιτροπής Μια κοινωνικά δίκαιη μετάβαση 3.1.
Στο ψήφισμά της σχετικά με τη διάσκεψη για το μέλλον της Ευρώπης, η ΕΟΚΕ πρότεινε «ένα νέο αφήγημα για την Ευρώπη που συνδέει το απώτερο και πρόσφατο παρελθόν της Ευρώπης με το παρόν, παρέχει ένα όραμα για το μέλλον βασισμένο στη συνεργασία πέραν των συνόρων, ενισχύει τους δεσμούς μεταξύ των λαών της και βασίζεται στις αξίες της αλληλεγγύης, της κοινωνικής δικαιοσύνης, της συνεργασίας μεταξύ των γενεών, της ισότητας των φύλων, της βιώσιμης ευημερίας και της δίκαιης οικολογικής και ψηφιακής μετάβασης.
Είναι επιτακτική ανάγκη να αξιοποιηθεί η δημόσια στήριξη στις αξίες αυτές, με σκοπό να επανεξεταστούν τα μοντέλα μας ανάπτυξης και διακυβέρνησης υπό το πρίσμα της βιωσιμότητας, να οικοδομηθεί μια πιο ισότιμη κοινωνία και να τεθούν οι οργανώσεις της κοινωνίας των πολιτών στο επίκεντρο αυτής της ανασυγκρότησης και ανάκαμψης» (1).
Η ΕΟΚΕ πιστεύει ακράδαντα ότι μια καλά σχεδιασμένη εφαρμογή της δέσμης μέτρων προσαρμογής στον στόχο του 55 % θα συμβάλει στην υλοποίηση αυτού του νέου αφηγήματος.
3.2. Η ΕΟΚΕ έχει επίσης δηλώσει ότι πρέπει να εστιάσουμε σε μια δίκαιη και βιώσιμη ανάκαμψη από την κρίση της νόσου COVID-19, η οποία θα προλειάνει το έδαφος για μια κοινωνία χωρίς αποκλεισμούς, θα ευνοήσει τη μακροπρόθεσμη ανταγωνιστικότητα και θα δημιουργήσει ένα περιβάλλον συνεργασίας, λαμβάνοντας πλήρως υπόψη τις αλληλένδετες κοινωνικές, οικονομικές, δημοκρατικές, δημογραφικές και κλιματικές κρίσεις στα κράτη μέλη της ΕΕ, την αναγκαιότητα της οικολογικής και
(1)
«Ένα νέο αφήγημα για την Ευρώπη — Ψήφισμα με θέμα τη “Διάσκεψη για το μέλλον της Ευρώπης”», σημείο 2.1 (ΕΕ C 286 της 16.7.2021, σ.
1).